আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
আমর ইবনুল আস মসজিদ
প্রচলিত জনশ্রুতি অণুযায়ী এর স্থল একটি পাখির কারণে নির্বাচিত হয়। খলিফা উমর ইবনুল খাত্তাবের আদেশে আমর ইবনুল আস মিশর বিজয় করেন। তৎকালীন রাজধানী আলেক্সান্দ্রিয়া আক্রমণের পূর্বে আমর নীল নদের পূর্ব পাশে শিবির স্থাপন করেন। একটি পাখি এসময় তার তাবুতে বাসা বানিয়ে ডিম পাড়ে তাই সেই তাবুটি গুটিয়ে নেয়া থেকে আমর বিরত থাকেন। বিজয়ী হওয়ার পর নতুন রাজধানী গড়ার প্রয়োজনীয়তা অণুভূত হলে তিনি সেই তাবুর স্থানকেই রাজধানীর কেন্দ্র হিসেবে চিহ্নিত করেন। তাই নতুন শহর ফুসতাত বা মিসর আল ফুসতাত (তাবুর শহর) নামে পরিচিত পায়। পরে মসজিদও একই স্থানে নির্মিত হয়।